Rossiyada gaz portlashi oqibatida 16 ta xonadon vayron bo‘ldi

Rossiyaning Shaxti shahrida joylashgan uyda gaz portlashi oqibatida ikki kishi halok bo‘ldi, 16 ta xonadon vayron bo‘lgan va zarar ko‘rgan. Bu haqda “RIA Novosti” xabar bermoqda.

Ma’lumotlarga ko‘ra, portlash to‘qqizinchi qavatda sodir bo‘lgan. Hodisa oqibatida sakkizinchi va to‘qqizinchi qavatlar qulab tushgan, 16 ta xonadon zarar ko‘rgan bo‘lib, ulardan to‘rttasi butunlay vayron bo‘lgan.
Qutqaruvchilar hodisa oqibatida halok bo‘lganlarni aniqlashda davom etmoqda.